Diari Oficial de la Generalitat Valenciana


Sumari del DOGV 7047, del 17-06-2013 (2013/6055)

Notificació de la sentència dictada en el juí verbal número 400/2005.
---------------------------------------------------------------------

### Dades del document

Número de DOGV
:   7047

Data del DOGV
:   17-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6055


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el juí verbal número 400/2005. [2013/6055]  
Juí de modificació de mesures amb relació a fills extramatrimonials sup. co. 000400/2005   
Part demandant: Francisca Pastor Pérez.   
Part demandada: Juan Vizcaíno López.   
Objecte de l'edicte: notificar la Sentència número 119/2006, de data 26 de setembre de 2006, al demandat Juan Vizcaíno López.   
En el juí a què es fa referència s'ha dictat la resolució que té el text que, literalment, és com seguix:   
«Jutjat de Primera Instància número 5 de Dénia   
Assumpte civil 000400/2005   
Sentència número 000119/2006   
Dénia, 26 de setembre de 2006  
Ángeles Pérez Botella, magistrada jutgessa substituta del Jutjat de Primera Instància número 5 de Dénia, he vist les presents actuacions de sol·licitud de mesures respecte a fill menor número 400/05, instades per Francisca Pastor Pérez, en representació de la qual actua la procuradora Elia Sanvalero Armengol, i que és assistida per la lletrada Juana Canet, contra Juan Vizcaíno López, havent-ne sigut part el ministeri fiscal; de les actuacions es deduïxen els següents: [?]  
Dispositiva  
Estime la demanda de mesures a favor de la filla menor M. V. V. P., presentada per la procuradora Elia Sanvalero Armengol, en nom i representació de Francisca Pastor Pérez, contra Juan Vizcaíno López, i, en conseqüència, adopte les mesures següents en interés de la menor:  
  
- Respecte de la filla menor M. V. V. P., la pàtria potestat serà compartida per ambdós progenitors, corresponent la guarda i custòdia a la mare.  
- Quant al règim de visites a favor del pare, Juan Vizcaíno López, en defecte d'acord entre els pares, este tindrà amb si la filla menor els caps de setmana alterns, des del dissabte a les 11.00 hores, en què l'arreplegarà del domicili familiar, fins al diumenge a les 20.00 hores, en què haurà de reintegrar-la al seu domicili.  
La mitat de les vacacions de Nadal per a cada progenitor, que es dividiran en dos períodes, un des de l'endemà de les vacacions escolars, i que es prolongarà fins a les 20.00 hores del dia 30 de desembre; i un altre, que anirà des de la dita data fins al dia anterior al començament de les classes escolars. En tot cas, la filla haurà de ser reintegrada quan finalitze el període al domicili matern a les 20.00 hores.  
La mitat de les vacacions de Setmana Santa, que es dividiran en dos períodes.   
En les vacacions d'estiu es dividiran les vacacions en dos períodes del mateix nombre de dies.  
En cas de discrepància, el pare triarà els períodes vacacionals els anys parells i la mare els imparells.  
El pare podrà comunicar-se telefònicament amb la seua filla sempre que ho desitge, sempre que no efectue les telefonades en hores intempestives, ni entorpisca les hores d'estudi.  
- En concepte d'aliments per a la filla menor, el pare, i dins dels cinc primers dies de cada mes, ingressarà cent cinquanta euros (150 €) en el compte que designe la mare.  
Esta quantitat serà revisada i actualitzada anualment d'acord amb les variacions que experimente l'índex de preus de consum que es publica periòdicament en Institut Nacional d'Estadística o organisme que en el futur el substituïsca.  
Tot això sense fer una imposició expressa de les costes causades.  
Contra esta sentència pot interposar-se un recurs d'apel·lació, que haurà de preparar-se en este Jutjat en el termini de cinc dies a partir de la seua notificació.  
Esta és la meua sentència, que, jutjant definitivament en primera instància, pronuncie, mane i firme Ángeles Pérez Botella, magistrada jutgessa substituta del Jutjat de Primera Instància i Instrucció número 5 de Dénia.»  
Atés que es desconeix l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte en el tauler d'anuncis del Jutjat, per a portar a efecte la diligència de notificar la Sentència número 119/2006, de data 26 de setembre de 2006, al demandat, Juan Vizcaíno López.  
  
  
Dénia, 7 de juny de 2013.- El secretari judicial: Vicente Miñana Llorens.